коригиращия ефект от мерките, и затова се отхвърля.
 (185)
 С оглед на установените дъмпингови маржове и предвид равнището на вредата, причинена на промишлеността на Съюза, сумите, събрани като обезпечение чрез временното антидъмпингово мито, наложено с регламента за временните мерки, следва да бъдат окончателно събрани. Събраните като обезпечение суми, които надхвърлят окончателната ставка на антидъмпинговите мита, се освобождават.
 (186)
 Настоящият регламент е в съответствие със становището на Комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 Налага се окончателно антидъмпингово мито върху вноса на плосковалцувани продукти от неръждаеми стомани, само студеновалцувани, понастоящем класирани в кодове по КН 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 и 7220 20 89, и с произход от Китайската народна република и Тайван.
 Ставките на окончателното антидъмпингово мито, приложими към нетната цена франко границата на Съюза преди обмитяване, за продукта, описан в параграф 1 и произведен от изброените по-долу дружества, са следните:
 Държава
 Дружество
 Окончателно антидъмпингово мито (%)
 Допълнителен код по ТАРИК
 КНР
 Shanxi Taigang Stainless Steel Co., Ltd., Taiyuan
 24,4
 C024
 КНР
 Tianjin TISCO & TPCO Stainless Steel Co Ltd., Tianjin
 24,4
 C025
 КНР
 Други оказали съдействие дружества, изброени в приложението
 24,6
 КНР
 Всички други дружества
 25,3
 C999
 Тайван
 Chia Far Industrial Factory Co., Ltd., Taipei
 0
 C030
 Тайван
 Всички други дружества
 6,8
 C999
 Индивидуалните митнически ставки, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която трябва да фигурира декларация с дата и подпис на служител на издалото фактурата дружество, който посочва името и длъжността си, като текстът на декларацията се съставя по следния образец: „Аз, долуподписаният(ата), удостоверявам, че настоящите (обем) плосковалцувани продукти от неръждаеми стомани, продавани за износ в Европейския съюз и обхванати от настоящата фактура, са произведени от (наименование и адрес на дружеството) (допълнителен код по ТАРИК) в (Тайван/КНР). Декларирам, че информацията, представена в настоящата фактура, е пълна и вярна.“ Ако не бъде представена такава фактура, се прилага митническата ставка, приложима за категорията„всички други дружества“.
 Освен ако е предвидено друго, се прилагат съответните действащи разпоредби в областта на митническото облагане.
 Член 2
 Сумите, депозирани като обезпечение чрез временното антидъмпингово мито, наложено с Регламент за изпълнение (ЕС) 2015/501 за налагане на временно антидъмпингово мито върху вноса на студеновалцувани плоски продукти от неръждаеми стомани с произход от Китайската народна република и Тайван, се събират окончателно. Сумите, депозирани като обезпечение, които надхвърлят окончателната ставка на антидъмпинговото мито, се освобождават.
 Член 3
 Когато нов производител износител в Китайската народна република представи на Комисията достатъчно доказателства за това, че:
 —
 не е изнасял за Съюза описания в член 1, параграф 1 продукт през разследвания период (1 януари 2013 г. — 31 декември 2013 г.),
 —
 не е свързан с който и да било от износителите или производителите в Китайската народна република, спрямо които са